Sort Listings By Price: High > LowPrice: Low > High Showing 172 Properties | Page 5 of 18
491 SATURIBA DRATLANTIC BEACH, FL 32233
2263 OCEANFOREST DR WATLANTIC BEACH, FL 32233
321 AHERN ST Unit #UNIT 2ATLANTIC BEACH, FL 32233
363 9TH STATLANTIC BEACH, FL 32233
475 PALMWOOD LNATLANTIC BEACH, FL 32233
54 EAST COAST DR Unit #UNIT 5ATLANTIC BEACH, FL 32233
162 OCEANWALK DR SATLANTIC BEACH, FL 32233 Hanteer jou gesin se angs en vrees tydens die Covid-19-pandemie - Jou Gesin | Solidariteit WêreldJou Gesin | Solidariteit Wêreld
Tuis › Artikels › Hanteer jou gesin se angs en vrees tydens die Covid-19-pandemie
Daar is ʼn paar tekens wat daarop kan dui dat jy of ʼn gesinslid geestesgesondheidskwessies ervaar: vrees en angs oor jou eie fisiese welstand; veranderinge in jou slaap- en eetpatrone, moeite om te konsentreer of aan die slaap te raak, chroniese gesondheidsprobleme wat vererger, verhoogde alkohol- of dwelmgebruik, ʼn verslegtende geestesgesondheidstoestand, onttrekking van die res van die gesin. Vrees is ʼn verlammende emosie wat lei tot impulsiwiteit, paniek, ʼn gevoel dat jy emosionele beheer verloor, en uiteindelik manifesteer hierdie emosies in allerlei fisiese siektes.
Gee erkenning aan jou gevoelens. Dit is normaal om angstig te wees en bevrees te voel onder hierdie omstandighede. Laat jou kinders ook hulle vrese verbaliseer en laat hulle ook weet dit is normaal om so te voel; vrees is die natuur se waarskuwingsinstrument dat daar gevaar is en dat ons onsself moet beskerm. Laat hulle weet dat hulle binne die huis veilig is. Probeer fokus op positiewe denke en ʼn gevoel van hoop. Soek geleenthede en stories om op te fokus ten opsigte van mense wat die virus opgedoen en herstel het. Stel die saak in perspektief, en stel jou huismense ook gerus. Deur te hou by die voorgestelde en neergesette reëls kan die virus bekamp word en kan die gesin veilig gehou word.
Praat met jou kinders en beskerm hulle teen Coronavirus-histerie. Luister na hulle vrese en skenk hulle jou aandag en ondersteuning. Voorsien aan hulle die feite en maak hulle bewus van al die fopnuus wat oral te voorskyn kom. Feite reduseer stres. Beperk die kyk na TV-nuus tot ʼn uur per dag en gebruik slegs betroubare nuuskanale, hetsy op TV of op die internet. Nou is die gulde geleentheid om jou kinders bewus te maak van fopnuus en skadelike samesweringsteorieë en om feite rasioneel te bedink. Deel met hulle hoe jy self die stres hanteer en hoe jy jouself geestelik gesond hou.
Laat jou gesin weet wat jul noodplan is indien iemand sou siek word. Besweer vrese deur die siekte in perspektief te stel: minder sterftes kom voor by kinders en jong mense, baie mense herstel van die virus en indien almal in die gesin die reëls handhaaf, sal ʼn noodplan waarskynlik nie nodig wees nie. Jou kinders mag bekommerd wees oor wat die toekoms mag inhou as beide ouers sou omkom. Verseker hulle dat so ʼn scenario onwaarskynlik is, maar dat daar ʼn voog aangestel is wat na hulle sal omsien.
Voorsien afleiding aan gestresde gesinslede. Legkaarte, blokkiesraaisels, sudoku, bordspeletjies, kuns- of tuinprojekte of ʼn virtuele loop deur ʼn wêreldbekende kuns-, vliegtuig- of modemuseum kan die wêreld se verskil maak om gesonde geestesgesondheid te kweek. Jou kinders sal ook verlang na hulle vriende en geleenthede soos skooluitstappies wat waarskynlik nie in die nabye toekoms sal plaasvind nie. Laat jou kinders hierdie probleme in twee kategorieë deel en self besluit wat hulle aan die saak kan doen al dan nie en laat hulle aan alternatiewe dink, byvoorbeeld om ʼn fliek terselfdertyd op TV of Netflix te kyk en later daaroor te praat.
Skep ʼn struktuur en ʼn daaglikse roetine in jou huis; dit verleen sekerheid aan jou kinders. Daar gaan meer vrye oomblikke wees. Maak dit duidelik dat hoewel daar soggens later geslaap kan word , die res van die dag nie opgeneem kan word deur TV te kyk nie. Laat jou kinders met ʼn skedule vorendag kom waarin daar tyd opsy gesit word vir skoolwerk met ʼn pousetjie, tyd vir oefeninge, tyd om huistake te en tyd vir ander ontspanning of stokperdjies. Hierdie skedule moet die hele gesin se behoeftes in ag neem en veral bedagsaam wees ten opsigte van ʼn ouer wat ʼn tuiskantoor beman.
Hierdie is ʼn onbekende en geskiedkundige era wat betree word. ʼn Gesinsprojek kan wees dat elke lid daagliks of weekliks ʼn joernaal skryf oor hoe hy/sy stres ervaar en hanteer. Aan die einde van die krisis of op ʼn latere geleentheid deel gesinslede hul ervaring met mekaar en sien ook uit die joernaalskrywe hoe hulle geestelik gegroei en krisisse hanteer het.
Om vir iemand om te gee, gee sin aan die lewe. Laat jou kinders maniere vind om vir ander om te gee, sodoende voel hulle ook goed oor hulself. Dit kan wissel van op gereelde tye ʼn ouer familielid te kontak al sou hulle dit nie normaalweg doen nie, of ʼn skoolmaat te kontak, of selfs net vir ʼn ouer ʼn koppie koffie te maak.
Hou jouself en jou gesin ook geestelik gesond deur kontak te hou met julle kerkgroep, jeugbedieningsgroep en gebedskringe, en voorsien geestelike leiding aan jou gesin.
Bly fisies gesond deur gesond te eet en te oefen; al is julle oefenruimte beperk, kan daar nogtans strekoefeninge gedoen word.
Nazish, N. March 2020. Forbes. http://www.forbes.comh